**DISPOZIŢIA**

**nr. 88 din 17 martie 2023**

**privind constituirea Comisiei de evaluare a ofertelor pentru**

**atribuirea contractului având ca obiect Servicii de colectare, transport si eliminare a levigatului care se exfiltreaza de la depozitul neconform de deseuri inchis de la Pata Rât - mun. Cluj-Napoca**

Preşedintele Consiliului Judeţean Cluj,

Având în vedere Referatul nr. 11174/16.03.2023 elaborat de către Direcția de Dezvoltare și Investiții referitor la constituirea Comisiei de evaluare a ofertelor pentru atribuirea contractului având ca obiect: Servicii de tratare a levigatului de la Depozitul de deșeuri Pata Rât precum și de colectare, transport si eliminare a concentratului rezultat în urma procesului de epurare prin osmoză inversă a levigatului rezultat la depozitul neconform de deseuri Pata Rât -Cluj-Napoca,

În conformitate cu dispozițiile :

* art. 191 alin. (1) lit. f) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1), lit. a) din Legea nr. 98/2016 privind achiziţiile publice, cu modificările și completările ulterioare;
* art. 126 şi ale art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1. (1)** Se constituie Comisia de evaluare a ofertelor pentru atribuirea contractului având ca obiect: *Servicii de colectare, transport si eliminare a levigatului care se exfiltreaza de la depozitul neconform de deseuri inchis de la Pata Rât - mun. Cluj-Napoca,* în componenţa cuprinsă în anexa care face parte integrantă din prezenta dispoziție.

**(2)** Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

**(3)** Persoanele desemnate în calitate de preşedinte de rezervă, respectiv de membrii de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**(4)** După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

**Art. 2.** Doamna **Adina Tiuca** - consilier achizitii publice - Direcția Dezvoltare și Investiții/Serviciul Lucrări şi Achiziţii Publice - se numește în calitate de persoană responsabilă cu aplicarea procedurii de atribuire a contractului precizat la articolul 1.

**Art. 3.** Persoanele nominalizate la art. 1 și art. 2 își vor îndeplini obligațiile și vor exercita atribuţiile și competențele stabilite prin Hotărârea Guvernului nr. 395/2016, cu modificările și completările ulterioare.

**Art. 4.** Prezenta dispoziţie se comunică prin poștă electronică, persoanelor nominalizate la art. 1 - 2, Direcției Dezvoltare și Investiții, precum şi Prefectului Judeţului Cluj.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci

**Anexă la**

**Dispoziția nr. 88 /17.03.2023**

**Componența Comisiei de evaluare a ofertelor pentru**

**atribuirea contractului având ca obiect: Servicii de colectare, transport si eliminare a levigatului care se exfiltreaza de la depozitul neconform de deseuri inchis de la Pata Rât - mun. Cluj-Napoca**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Calitatea în cadrul comisiei de evaluare** | **Numele și prenumele** | **Funcția deținută/**  **postul ocupat** | **Serviciul/Biroul/**  **Compartimentul** | **Mențiuni** |
| 1 | Președinte | **Adina Tiuca** | Consilier achiziții publice | Direcția Dezvoltare și Investiții/ Serviciul Lucrări şi Achiziţii Publice | Președinte cu drept de vot Responsabila cu aplicarea procedurii de atribuire |
| 2 | Membru | **Petru Matei** | Consilier achiziții publice | Direcția Dezvoltare și Investiții/ Serviciul Lucrări şi Achiziţii Publice | Nominalizat în calitate de preşedinte de rezervă |
| 3 | Membru | **Aurelia Bogdan** | Consilier | Direcția Dezvoltare și Investiții/Serviciul Lucrări şi Achiziţii Publice | - |
| 4 | Membru | **Silvia Fabian** | Consilier | Direcția Dezvoltare și Investiții/Serviciul Lucrări şi Achiziţii Publice | - |
| 5 | Membru | **Teofil Ciortea** | Consilier | Direcția Dezvoltare și Investiții/Serviciul Lucrări şi Achiziţii Publice | - |
| 6 | Membru de rezervă | **Claudia Rusu** | Consilier | Direcția Dezvoltare și Investiții/Serviciul Lucrări şi Achiziţii Publice | - |
|  | Membru de rezervă | **Corina Cristea** | Consilier juridic | Direcția Dezvoltare și Investiții/Serviciul Lucrări şi Achiziţii Publice | - |

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci